Fundur í Rótarýklúbbi Hafnarfjarðar þann 19. nóvember 2020 kl. 12.15

Þetta er fundur nr. 12 á starfsárinu og 3575 frá stofnun.

Mættir voru 24 félagar.

Þriggja mínútna erindi er í höndum Guðmundar Bjarna Harðarsonar.

Fyrirlesari dagsins er Tómas Möller.

Sigríður Kristín forseti setti fund, sem er rafrænn Zoomfundur. Afmæli til næsta fundar eiga Helgi Jón Harðarson og Gunnar Rafn Sigurbjörnsson.

Þriggja mínútna erindi Guðmundar fjallaði um verkefni sem er í gangi innan Fjarðar og hefur þann tilgang að efla miðbæ Hafnarfjarðar. Mikill áhugi hjá Hafnfirðingum að fá lifandi miðbæ og verið er að skipuleggja svæðið milli Fjarðar og Strandgötu og nær m.a. yfir bilið milli bakhliðar Fjarðar og Strandgötu. Verður ein bygging sem lítur út eins og fleiri. Samhliða verður farið í endurnýjun Fjarðar. Meðal þess sem er til umræðu er 2 .hæð í Firði og hvort bærinn tæki hluta þess t.d. undir bókasafn. Önnur hugmynd eru grænir garðar á 2. hæð og almenningsgarður í tengslum við byggingarnar. Miklar væntingar eru til þess að þetta geti styrkt miðbæinn til muna. Vonir standa til þess að geta hafið framkvæmdir á næsta ári.

Tómas Möller fjallaði um gildi og það þegar maður er með gildin á hreinu þá þarf maður ekki að sjá eftir neinu. Hann nefndi að lykillinn að hamingjusömu lífi væru góð gildi. Hann ræddi um nýlega bók Bergsveins um mikilvægi grunngilda og nefnir í því samhengi fjórprófið og mikilvægi þess að velta inntaki þess fyrir sér og fara eftir því. Biður fundarmenn að hugsa um hver séu þeirra eigin gildi. Ef menn vita það ekki sjálfir mun fólkið í kringum okkur geta bent á þau. Fjallar um gildi Lions hreyfingar og frímúrara og mikilvægi þess að taka til sín og gera að sínum. Hugsa um þau og almennt það að hugsa. Fer yfir ýmis önnur gildi, s.s. hófsemi, hjálpsemi. Nefnir að í upphafi funda hjá rótarý sé gott að rifja upp og hugsa um fjórprófið og þau gildi sem í því eru fólgin. Gott ef fleiri myndu hafa þessar dyggðir í huga. Ræðir siðaboð Immanuels Kant og speki Aristólesesar. Setur þetta í samhengi við fyrirtæki og félög á Íslandi og hvernig þau starfa. Hvort þau hafa í huga samfélagsleg gildi eða ekki á áhrif þess á viðhorf til félaganna. Hann nefndi m.a. rit um góða stjórnunarhætti sem stór hluti íslenskra fyrirtækja reyna að vinna eftir. Tekur nýleg dæmi um vandamál sem hafa komið upp þar sem menn hafa hugsanlega gleymt grunngildum sínum. Hvetur til lesturs bókarinnar Sapiens þar sem farið er yfir þróun mannsins.

Að þessu loknu svaraði Tómas fyrirspurnum.

Fundi slitið með hefðbundnum hætti kl. 13.05